220 



utraque tuberculum simile gerente. Metathorax structura 

 cum mesothorace conveniens, sed eo tertia parte brevior et 

 octava parte latior. Ventralia annulorum thoracicorum plicata, 

 non scutata. 



Pedes breviusculi, graciles, teretes, ambulatorii, scansorii, 

 femoribus tibiisque infra duplici serie pilis gracilibus, longioribus 

 parce ciliatis, remigatorii. Coxæ tota segmentorum sternalium 

 latitudine distantes, inclinatæ, conicæ, scrobe femorali plani- 

 usculo, duplo ferme longiores quam latiores, supra parce 

 piligeræ. Trochanteres coxis quarta parte breviores iisque 

 duplo pæne humiliores, infra parce piligeri. Femora ferme 

 cylindrica, leviter bisinuata, coxis- tertia parte longiora iisque 

 paulo tenuiora, supra parce piligera. Tibiæ conicæ, productæ, 

 leviter bisinuatæ, femoribus tertia parte longiores iisque sub 

 apicem plus quam triplo tenuiores, supra parce piligeræ. 

 Ungulæ graciles, paulum incurvæ, acutissimæ, infra sub medium 

 bisetæ, tertiam ferme partern tibiarum æquantes longitudine 

 earumque apice duplo tenuiores. 



Abdomen thorace duplo longius, ovatum, post obtuse 

 acuminatum, annulo secundo latissimo, fere duplo latiore quam 

 capite, supra valde convexum, infra convexiusculum. Annuli 

 structura cum annulis thoracicis posterioribus ferme con- 

 venientes; pleuræ tamen multo eminentiores earumque pars 

 inferior loco tuberculi appendice instructa conica, coriacea, 

 tubercula tergorum quadruplo superante, granulis setigeris 

 crebrata, setis gracilibus, verticillatis. Annulus octavus 

 terminalis, breviter conicus, valvulis atrii respiratorii corneis, 

 superiore apice rotundata, inferiore convexiore, nitida, apice 

 acutiore. Annulus nonus evanidus, non nisi cercis, sub 

 annulum octavum sitis, animadvertendus ; cerci exigui, ex- 

 trorsum directi, coriacei, conici, rugulosi. Annulus analis 

 evanidus; apertura analis inter cercos sita. 



Spiracula annulis thoracis annulisque septem prioribus 

 abdominis nulla. Spiracula abdominalia octavi paris dilatata, 

 in obliquum oblonga, atrio respiratorio inclusa; tracheæ 

 primariæ ex iis orientes amplissimæ, sinuosæ, corpus totum 

 ramificatione creberrima explentes. 



